
Egyetemi hallgatók digitális egészségműveltsége

      Kutatásomban az egyetemi hallgatók digitális egészségműveltségét vizsgálom standardizált kérdőívvel. A jelenség viszonylag új, kutatása világszerte éppen napjainkban fejlődik. Vizsgálatom az első, amely Románia egyetemi hallgatói népességben méri fel adigitális egészségműveltséget és annak egyenlőtlenségeit.
      Romániai egyetemi hallgatók körében végeztem online kérdőíves kutatást, melyben a standardizált DHLI-kérdőívet és szocio-demográfiai kérdéseket tettem fel. A kérdőívet magyar és román nyelven tettem közzé, a teljes minta elemszáma 541 fő. A digitális egészségkompetenciák között néhány nemzetiség, nemek, társadalmi helyzet és településméret szerint is különbségeket találtam, ugyanakkor két kompetencia esetében a tudományterületek szerint is szignifikáns különbségekre derült fény.

